Yiwen n wass, tudkel-d si tnafa tufa-d iman-is deg yiwen n umḍiq werǧin tessen-it, tamellalt di tɛebbuḍt-is teqber-it, deg wallaɣ-is tefra-tt d akken d awezɣi, d ayen ur tezmir ad tt-tarew dinna, dɣa teffeɣ-d ɣer webrid tettnadi amḍiq n talwit, s yin kan bdan-d wuguren ɣellin-d ɣef uqerru-is d tirni, yal taswiɛt anida ara teḥṣel, ttemgaradent-as tektiwin yal mi ara tbeddel fell-as, mi ara tili di littaɛ tettmenni-d tudert, yettlal-d deg-s ussirem, akken kan ara dyers fell-as kra n wugur neɣ kra ad yesseḍlem ass-is, ad t-ayes ad d-tmenni lmut.